open-index/open-wikipedia-markdown huggingface dataset:
River-klassen (1941)

**River-klassen** er en britisk fregatt-klasse av 151 fregatter bygget mellom 1941 og 1944. De ble bygget hovedsakelig for eskortering av konvoier i Atlanterhavet og antiubåtkrigføring. Mesteparten er bygget for Royal Navy (RN) og Royal Canadian Navy (RCN), med unntak av noen som var i tjeneste hos andre mariner, som Australia, Sør-Afrika, Norge, Danmark og Nederland.

Skipene ble designet av William Reed og senere ble Tacoma-klassen fra USA samt Loch-klassen fra England basert på dette skroget.
Tre fregatter i River-klassen ble kjøpt av Norge fra Canada, to i 1956 og en i 1959. Etter å ha vært i opplag siden krigen ble alle tre ombygget før de ble overlevert til Norge. I 1965 ble KNM «Garm» ombygd til støttefartøy for torpedobåter og døpt KNM «Valkyrien». KNM «Troll» ble også ombygd i 1965 som støttefartøy for ubåter og døpt KNM «Horten». KNM «Draug» ble tatt ut av tjeneste og hugget i 1964.

## Norske fregatter i River-klassen
*KNM «Draug» (1956–1964) – Tidligere HCMS «Penetang»
*KNM «Garm» (1956–1977) – Tidligere HCMS «Toronto»
*KNM «Troll» (1959–1973) 
Skipsnavnene var tidligere benyttet på en gruppe jagere i Draug-klassen i den norske marien, bygd i tiden fra 1908 til 1913.

;Generelle egenskaper (NFR gruppe):
Dimensjoner:
*Deplasement 1445 tonn
*Lengde 86m
*bredde 11m
*dybde 2,7m

Framdrift:
*2 x Admiralty 3-tromme kjeler, 2 aksler, alternativ vertikale trippel ekspansjon, 5500 IHP (4100 kW)

Bevæpning:
*2 x QF 4-tommers (101,6 mm) XVI våpen på tvilling mount HA / LA Mk.XIX
*1 x QF 12-PDR 12 CWT (3 tommer (76,20 mm)) Mk. V pistol på montering HA / LA Mk.IX (ikke alle skip)
*8 x 20 mm QF Oerlikon A / A på Twin mounts Mk.V
*1 x Hedgehog 24 spigot A / S projektor
*Opp til 150 synkeminer
Fransiskanerklosteret i Attendorn

**Fransiskanerklosteret i Attendorn**, også kalt **Gymnasium Marianum Seraphicum** og **mater dolorosa**, er et tidligere kloster i Attendorn tilhørende minoritene innenfor  Fransiskanerordenen fra den Thüringske ordensprovins. 

Klosteret ble bygd på 1600-tallet i regjeringstiden til hertugen Ferdinand von Bayern i hertugdømmet Westfalen. Bygningskomplekset ble ødelagt under andre verdenskrig.
Kenya under OL

**[[Kenya]]** deltok første gang i olympiske leker under Sommer-OL 1956 i Melbourne, og har siden deltatt i alle påfølgende sommerleker unntatt Sommer-OL 1976 i Montréal og Sommer-OL 1980 i Moskva som de boikottet. Kenya har deltatt tre ganger i vinterlekene, første gang under Vinter-OL 1998 i Nagano. 

## Medaljeoversikter

## Eksterne lenker
* Kenyas OL-statistikk på Olympedia.org
* Kenyas OL-statistikk  på Sports-reference.com
Florence Welch

**Florence Leontine Mary Welch** (født 28. august 1986 i London) er en britisk musiker, sanger og låtskriver, best kjent som vokalist i Florence and the Machine.

## Diskografi
* *[[Lungs (album)|Lungs]]* ()
* *[[Ceremonials]]* ()
* *[[How Big How Blue How Beautiful]]* ()
* *[[High as Hope]]* ()

## Referanser


## Eksterne lenker
* 
*
Gymnasium Petrinum Brilon

**Gymnasium Petrinum Brilon** er et statlig gymnas i byen Brilon. Gymnaset ble grunnlagt i 1655 som en klosterskole, og er som sådan en av de eldste skolene i den tyske delstaten Nordrhein-Westfalen.
Kjersti Bø

**Kjersti Bø** (født 5. april 1987) er en norsk langrennsløper som representerer Strindheim Idrettslag. Hennes beste plassering i verdenscupen i langrenn er fra 7. mars 2012 da hun ble nummer 25 i den klassisk sprinten i Drammen.

## Referanser


## Eksterne lenker
*
Furuflaten Idrettslag

**Furuflaten Idrettslag** (stiftet 6. januar 1957) er et idrettslag fra Furuflaten i Lyngen, som driver med fotball, friidrett og skiidrett.

## Fotball
A-laget i fotball spilte i 2011 i 5. divisjon, men trakk laget sitt.

### Tabellen 2012

## Kjente utøvere
*Hege Lanes Steinlund, fotballdommer
*Maria Nysted Grønvoll, langrennsløper

## Eksterne lenker
* 
* Norges Fotballforbund: Furuflaten IL
Gymnasium Antonianum Geseke

**Gymnasium Antonianum Geseke**, eller bare **Gymnasium Antonianum**, er et nå statlig gymnas i byen Geseke. Gymnaset ble grunnlagt i 1687 som en klosterskole tilhørende fransiskanerordenen, og er som sådan en av de eldste skolene i den tyske delstaten Nordrhein-Westfalen.

## Litteratur
* Klaus Baulmann: *Jesuiten – Minoriten – Franziskaner – Kapuziner: Klöster und Ordenswesen in der frühen Neuzeit.* In: Harm Klueting (Hrsg.): *Das Herzogtum Westfalen.* Band 1: *Das kurkölnische Herzogtum Westfalen von den Anfängen der kölnischen Herrschaft im südlichen Westfalen bis zur Säkularisation 1803.* Münster 2009, ISBN 978-3-402-12827-5, S. 537.
* Erika Richter: *Das Schulwesen im Herzogtum Westfalen von den Anfängen bis zur Säkularisation.* I: Harm Klueting (utg.): *Das Herzogtum Westfalen.* Band 1: *Das kurkölnische Herzogtum Westfalen von den Anfängen der kölnischen Herrschaft im südlichen Westfalen bis zur Säkularisation 1803.* Münster 2009, ISBN 978-3-402-12827-5, S. 579–606.
1. divisjon ishockey for menn 2002/03

**[[1. divisjon ishockey for menn]] 2002-03** var det nest øverste nivået i norsk ishockey sesongen 2002-03.

## Tabellen

## Kvalifisering til [[Eliteserien i ishockey for herrer 2003/04]]

## Kvalifisering til [[1. divisjon ishockey for menn 2003/04]]
*Kampen ble spilt i best av 3 kamper.*

### &ndash;

## Se også
* NM i ishockey 2003
* Eliteserien i ishockey for herrer 2002/03
Gaute Nistov

**Gaute Nistov** (født 1964) er en norsk lydtekniker og musikkprodusent. Han jobber i dag i NRK, og har blant annet vært musikkprodusent for Nobels fredspriskonsert og Spellemannprisen i en årrekke. Han var også lydansvarlig for Eurovision Song Contest 2010. Han har vunnet fire Gullrute-priser innen lydproduksjon.

## Priser og nominasjoner

## Diskografi
### [[Loff (band)|Loff]]
* *[[Loff (EP)|Loff]]* (1981)
### Deltar på
* The Would-B's: *God for Nothing/Too True to Be Good* (1990)
* Petter Wavold: *[[Signatur (album)|Signatur]]* (1991)
* Pine Hill Rhythm & Blues Company: *[[Pine Hill Rhythm & Blues Company (album)|Pine Hill Rhythm & Blues Company]]* (1993)
* Cecilie Ore, Cikada Strykekvartett, Oslo Sinfonietta, Christian Eggen: *[[Codex temporis]]* (1995)
* Magnolia Jazzband med Big Al Carson: *[[25th Anniversary Concert (Magnolia Jazzband-album)|25th Anniversary Concert]]* (1998)
* Paddy Moloney, Marco Frisina & The Vatican Orchestra: *[[Silent Night: A Christmas In Roma]]* (1999)
* Sissel Kyrkjebø, Oslo Gospel Choir, Triple & Touch, Kim Sjøgren & The Little Mermaid String Quartet: *Nu tändas tusen juleljus* (1999)
* Petter Wavold: *[[Gammel kjærlighet]]* (2004)
* Christianssand String Swing Ensemble: *[[Sirkushesten Igor]]* (2005)
* Audioslave: *[[Live EP (Audioslave-EP)|Live EP]]* (2006)
* Audioslave: *Original Fire* (2006)
* Gåte: *[[Liva]]* (2006)
* Jan Werner: *[[Eg veit i himmelrik ei borg &ndash; Frelsesarmeens Juleplate 2007]]* (2007)
* Heroes & Zeros: *[[In the Slipstream Vol. 1: Live]]* (2008)
* Åge Aleksandersen & Mikael Wiehe: *[[To Stemmer &ndash; 14 Akustiske Sanger & Konsertfilm]]* (2008)
* Jahn Teigen: *[[Jahn Teigen fra Tønsberg]]* (2011)
* Hver gang vi møtes: *[[Hver gang vi møtes (album)|Hver gang vi møtes]]* (2012)
* Hver gang vi møtes: *[[Hver gang vi møtes &ndash; Sesong 2 (album)|Hver gang vi møtes &ndash; Sesong 2]]* (2013)

## Referanser


## Eksterne lenker
*
2. divisjon ishockey for menn 2001/02

**[[2. divisjon ishockey for menn]] 2001/02** var det tredje nivået i norsk ishockey sesongen 2001/02. Stavanger Oilers vant serien foran .

## Tabellen
Jesuittmisjonen i Arnsberg

**Jesuittmisjonen i Arnsberg** var en folkemisjonsvirksomhet i Arnsberg tilhørende jesuittordenen som ble grunnlagt i hertugdømmet Westfalen i 1651. Deres hovedsete i Arnsberg bestod i denne formen frem til nedleggelsen av jesuittordenen i 1773. Senere ble bygningen benyttet til forskjellige formål, senest til landmålingskontor (*Katasteramt*). Idag er den benyttet som kompetansesenter for integrasjon i Bezirksregierung Arnsberg.
Örgryte

**Örgryte** kan være
* Örgryte socken i Sävedals härad Västergötland 
* Örgryte landskommun 1863-1921 i Västergötland, inkorporert i Göteborg i 1922
* Örgryte församling i Göteborgs stift
* Örgryte (bydel), før 1. januar 2011 en bydel i Göteborg kommune
* Örgryte-Härlanda, fra 1. januar 2011 en bydel i Göteborg kommune
* Örgryte IS, en idrettsklubb i Göteborg
Jan Håfström

**Jan Håfström** (født 31. juli 1937 i Vallentuna) er en svensk kunstner, bosatt i Stockholm. Han arbeider både som maler og som skulptør.

Han er utdannet i filosofi og kunsthistorie fra Lunds universitet 1962 og ved Kungliga Konsthögskolan 1963-68. Han «började sitt konstnärskap under 1960-talet med att låna från serier och andra media i popkonstens anda. Han har växlat mellan figurativt och abstrakt måleri, gjort film, skulpturer och varit verksam som konstkritiker».

Han har bidratt til Skulpturlandskap Nordland med installasjonen «Den glömda staden» i Gildeskål. Han er innkjøpt av Moderna Museet, Nationalmuseum, Kiasma, Malmö konstmuseum, Göteborgs konstmuseum, Henie Onstad Kunstsenter og Astrup Fearnley Museet. Han har deltatt på Veneziabiennalen tre ganger, og hatt separatutstillinger på Nationalmuseum (2005) og Moderna Museet (1995). Hans utstilling «Mörkrets Hjärta» som ble vist på Liljevalchs konsthall I 2009 bygger på et av hans gjennomgangstema, «den eviga återkomsten». Denne montasjen av avbildninger av Fantomet består av om lag åtti deler, og har blitt vist i Venezia, på Liljevalch og andre steder.

## Litteratur
* Douglas Feuk: *Måla sitt liv – en essä om Jan Håfströms konst*, Kalejdoskop, Åhus 1989, ISBN 91-7936-031-9 
* Jan Håfström: *Loggbok*, Propexus, Lund 1993, ISBN 91-87952-08-4 
* Martin Sundberg: *Tillvaratagna effekter – om Jan Håfströms konstnärskap och konstnärsroll*, Makadam, Göteborg 2005, ISBN 91-7061-016-9 (Avhandling vid Lunds universitet 2005)

## Referanser

## Eksterne lenker
*
Kloster Werl

**Kloster Werl** er et kloster i Werl i Kreis Soest i Nordrhein-Westfalen. Klosteret ble grunnlagt i 1645 for Kapusinerordenen, og tilhørte denne frem til 1834. Siden 1848 har det vært et kloster for Fransiskanerordenen i Werl.
Gaius Octavius

**Gaius Octavius** (født ca 100 f.Kr. – død 59 f.Kr.) var en stamfar til de romerske keisere av Julo-claudiske dynastiet. Han var far til keiser Augustus, stebestefar til keiser Tiberius, tipptippoldefar til keiser Caligula, oldefar til keiser Nero. Han nedstammet selv fra en gammel, rik adelig familie (ridende ridder) i en gren av familien *Octavii*. Til tross for at han kom fra en rik familie var hans familie plebeiisk framfor patrisisk. Som en *novus homo* («ny mann») var han ikke av en senatorfamilie.

Hans bestefar, Gaius Octavius, kjempet som militær tribun på Sicilia i andre punerkrig. Hans far Gaius Octavius var en lokal øvrighetsperson som levde til han ble gammel. Han var fjernt beslektet med Gnaeus Octavius, konsul av 87 f.Kr. som ledet opposisjonen mot Lucius Cornelius Cinna.

## Personlig liv
Octavius' første hustru het Ancharia. De to fikk et barn kalt Octavia Major. Det er ikke kjent hvordan dette ekteskapet endte, skjønt det er mulig at Ancharia døde i barsel. Han giftet seg senere med niesen til Julius Cæsar, Atia Balba Caesonia. Hvordan de to møttes er ikke kjent, skjønt Atias familie på farsiden, Balbi, levde nært til Velitræ som var hjemmet til familien Octavii. Han fikk to barn med Atia: Octavia Minor og Gaius Octavius, samme navn som sin far, sistnevnte kjent som den senere keiser Augustus, og som ble født i 63 f.Kr.

## Politiske karriere
Octavius ble valgt til kvestor, antagelig i 70 f.Kr. I 61 f.Kr. ble han valgt til pretor. Året etter da hans periode var utgått ble han utpekt til propretor og tjenestegjorde som guvernør av den romerske provinsen Makedonia. Før han flyttet utenlands sendte senatet ham for å slå ned en slaveopprør ved Thurii. Disse slavene hadde tidligere deltatt i opprørene til Spartacus og Catilina. Han dro deretter til Makedonia og viste seg som en dyktig administrator, styrte «modig og rettferdig», hans bedrifter var blant annet å lede en romersk hær til seier i et uventet kamp mot en trakisk bessisk stamme. Cicero hadde stor aktelse for hans diplomatiske opptreden. Grunnet hans vellykte tid som guvernør i Makedonia fikk han nødvendig støtte for å bli valgt til konsul.

I 59 f.Kr. seilte Octavius til Roma for å stille til valg som konsul. Imidlertid døde han før ankomst. Han skal etter sigende ha dødd i det samme soverom hvor hans sønn Augustus senere kom til å dø. Hans karriere er oppsummert i en inskripsjon som ble reist av hans sønn i det forum han bygde i Roma::

:*C(aius) Octavius C(ai) f(ilius) C(ai) n(epos) C(ai) pr[on(epos)]
:*pater Augusti
:*tr(ibunus) mil(itum) bis q(aestor) aed(ilis) pl(ebis) cum
:*C(aio) Toranio iudex quaestionum
:*pr(aetor) proco(n)s(ul) imperator appellatus
:*ex provincia Macedonia

:«Gaius Octavius, sønn, barnebarn og barnebarns sønn av Gaius,
:far av Augustus,
:to ganger militær tribun, kvestor, ædil av folket med
:Gaius Toranius, dommer,
:prator, prokonsul, proklamert imperator
:i provinsen Makedonia»

## Referanser


## Se også
* Gens Octavius

## Litteratur
* Suetonius: *The Twelve Caesars* – Augustus vs. 1-8
* Everitt, Anthony (2007): *Augustus: The Life of Rome's First Emperor*, Random House Trade Paperbacks, ISBN 978-0812970586
Riksabbediet Stavelot-Malmedy

**Riksabeddiet Stavelot-Malmedy** var et geistlig territorium som eksisterte innenfor Det hellige romerske rike av den tyske nasjon. Territoriet ble etablert i 651 og ble styrt av Benediktinerordenens abbed i det keiserlige dobbeltklosteret i Stavelot og Malmedy. Med sine 600 km² var dette det nest minste territoriet innenfor det tysk-romerske rike, etter hertugdømmet Bouillon (140 km²). Sammen med Bouillon og fyrstbispedømmet Liège var det et av tre områder i regionen som aldri var en del av de sørlige Nederlendene. De tilhørte alle den nederrhinsk-westfaliske rikskrets, og ikke den den burgundiske rikskrets.

Territoriet ble oppløst i 1795 og innlemmet i det franske departementet Ourthe. Under Wienerkongressen i 1815 ble Stavelot tildelt Det forente kongeriket Nederlandene, mens Malmedy ble en del av Kreis Eupen og Kreis Malmedy i provinsen Rhinland i kongeriket Preussen. Begge er idag en del av Belgia, noe de har vært siden henholdsvis den belgiske revolusjonen i 1830 og Versaillestraktaten i 1919.
Wilhelm II von Bayern

**Wilhelm von Bayern** (friherre av Höllinghofen; født 1587, død 10. februar 1657 i Schloss Höllinghofen) var den andre landdrost i hertugdømmet Westfalen og fra 1650 fyrstabbed i Riksabbedi Stavelot-Malmedy under navnet  *Wilhelm II*.

## Referanser
Kolsrud

**Kolsrud** er et norsk etternavn:

* Bjørn Kolsrud (født 1960), norsk ishockeyspiller
* Einar Lasse Kolsrud (født 1959), norsk billedkunstner og illustratør
* Jørn Kolsrud (født 1953), norsk komponist, musiker, programleder, manusforfatter og tekstforfatter
* Knut Kolsrud (1916–1989), norsk etnolog
* Lasse Kolsrud (født 1959), norsk skuespiller og regissør
* Mette Kolsrud (født 1951), norsk fagforeningsleder
* Oluf Kolsrud (1885–1945), norsk kirkehistoriker
* Sigurd Kolsrud (1888–1957), norsk filolog og målføregransker

* Kolsrud er også et tidligere stoppested på Bergensbanen i Flå kommune
Thermoniphas

***Thermoniphas*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).   

## Utseende
Små blåvinger (vingespenn 15-20 millimeter) med avrundede vinger som har en stjert bakerst på bakvingen. Oversiden hos hannene er litt matt blå eller blåfiolett, hunnene er bleke med brun ytterkant. Undersiden er gråhvit med enkelte svarte flekker inne i vingen, en rad av svarte flekker langs ytterkanten og en serie av grå tverrflekker innenfor denne.

## Levevis
Artene lever i skog. De besøker gjerne blomster. Larvenes næringsplanter ser ikke ut til å være kjente.

## Utbredelse
Slekten er utbredt i Afrika sør for Sahara, mest i de sentrale delene, den mangler i det sørlige Afrika.

## Systematisk inndeling

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* *Euchrysops*-gruppen 
******** slekten ***Thermoniphas*** Karsch, 1895
********* *[[Thermoniphas alberici]]* (Dufrane, 1945)
********* *[[Thermoniphas albocaerulea]]* Stempffer, 1956
********* *[[Thermoniphas bibundana]]* (Grünberg, 1910)
********* *[[Thermoniphas caerulea]]* Stempffer, 1956
********* *[[Thermoniphas colorata]]* (Ungemach, 1932)
********* *[[Thermoniphas distincta]]* (Talbot, 1935)
********* *[[Thermoniphas fontainei]]* Stempffer, 1956
********* *[[Thermoniphas fumosa]]* Stempffer, 1952
********* *[[Thermoniphas kamitugensis]]* (Dufrane, 1945)
********* *[[Thermoniphas kigezi]]* Stempffer, 1956
********* *[[Thermoniphas leucocyanea]]* Clench, 1961
********* *[[Thermoniphas micylus]]* (Cramer, 1780)
********* *[[Thermoniphas plurilimbata]]* Karsch, 1895
********* *[[Thermoniphas stempfferi]]* Clench, 1961
********* *[[Thermoniphas togara]]* (Plötz, 1880)

## Kilder
* Butterflies of Africa – *Thermoniphas micylus* http://www.learnaboutbutterflies.com/Africa%20-%20Thermoniphas%20micylus.htm

## Eksterne lenker
* 
* Brower, Andrew V. Z. 2007. [''Thermoniphas'' i The Tree of Life Web Project, http://tolweb.org/ http://tolweb.org 
* www.funet.fi – ''Thermoniphas''
* Bilde av ''Thermoniphas alberici''
* Bilder av typeeksemplarer av noen av artene
Tuvalus riksvåpen

**[[Tuvalu]]s riksvåpen** er et skjold med en gyllen kant som er dekorert med åtte muslinger og åtte bananblader. Selve skjoldet viser ei hytte under en blå himmel å en grønn bakke. Nedafor bakken er det en stilisert avbildning i blå og gull av havbølger. Under skjoldet står det et banner med inskripsjonen *Tuvalu mo te Atua*, som betyr «Tuvalu for den allmektige» på tuvalsk. Dette er også tittel på nasjonalsangen og landets motto.

## Eksterne lenker
*
Tuvalu mo te Atua

**«Tuvalu mo te Atua»** (*Tuvalu for den allmektige*) er Tuvalus nasjonalsang. Teksten og melodien er av Afaese Manoa. Den ble tatt i bruk i 1978, da Tuvalu ble selvstendig. Den har både tuvalsk og engelsk tekst.

## Tuvalsk tekst
:*Tuvalu mo te Atua*

:Ko te Fakavae sili,
:Ko te ala foki tena,
:O te manuia katoa;
:Loto lasi o fai,
:Tou malo saoloto;
:Fusi ake katoa
:Ki te loto alofa;
:Kae amo fakatasi
:Ate atu fenua.
:«Tuvalu mo te Atua»
:Ki te se gata mai!

:Tuku atu tau pulega
:Ki te pule mai luga,
:Kilo tonu ki ou mua
:Me ko ia e tautai.
:«Pule tasi mo ia»
:Ki te se gata mai,
:Ko tena mana
:Ko tou malosi tena.
:Pati lima kae kalaga
:Ulufonu ki te tupu.
:«Tuvalu ko tu saoloto»
:Ki te se gata mai!

## Engelsk tekst
:*Tuvalu for the Almighty*

:Are the words we hold most dear;
:For as people or as leaders
:Of Tuvalu we all share
:In the knowledge that God
:Ever rules in heav'n above,
:And that we in this land
:Are united in His love.
:We build on a sure foundation
:When we trust in God's great law;
:"Tuvalu for the Almighty"
:Be our song for evermore!

:Let us trust our lives henceforward
:To the King to whom we pray,
:With our eyes fixed firmly on Him
:He is showing us the 
:"May we reign with Him in glory"
:Be our song for evermore,
:for His almighty power
:Is our strength from shore to shore.
:Shout aloud in jubilation
:To the King whom we adore.
:"Tuvalu free and united"
:Be our song for evermore!

## Eksterne lenker
* Tuvalus nasjonalsang – musikk, tekst og informasjon
Afaese Manoa

**Afaese Manoa** (født 1942) er en tuvalsk forfatter og musiker. Han er den mest kjente tuvalskspråklige forfatteren. Han har blant annet skrevet teksten og musikken til Tuvalus nasjonalsang, «Tuvalu mo te Atua», som ble gjort offisiell ved landets selvstendighet i 1978. De mest kjente verka hans vitner om en sterk kristentro.

## Referanser
Tuvalsk dollar

**Tuvalsk dollar** er Tuvalus myntenhet. Én dollar er delt inn i 100 cent. Valutaen forekommer bare i mynter. Den er like mye verdt som australske dollar, og brukes sammen med denne valutaen. De tuvalske myntene ble satt i sirkulasjon i 1976.

Dronning Elisabeth II er avbilda på forsida av alle myntene. På baksida er det bilde av ulike sjødyr som lever i Tuvalu. Myntene fins i følgende valører:
*1 cent
*2 cent
*5 cent
*10 cent
*20 cent
*50 cent
*1 dollar
Nui

**Nui** er en atoll og et av de ni distriktene på Tuvalu. Den har et areal på 3,37 km² og ei befolkning på 548 (2002). De fleste innbyggerne bor i den vestlige enden av Fenua Tapu, som med et areal på 1,38 km² er atollens største holme.

## Holmer
Atollen består av 21 holmer. De ni største er:
* Fenua Tapu
* Motupuakaka
* Pakantou
* Piliaieve
* Pongalei
* Talalolae
* Telikiai (eller Meang)
* Tokinivae
* Unimai

## Landsbyer
Nui er dlet inn i fire landsbyer (innbyggertall fra 2002 i parentes), som egentlig har vokst sammen:
*Manutalake (140)
*Alamoni (176)
*Maiaki (105)
*Meang (127)

## Referanser


## Eksterne lenker
* Kart over Nui
Nukufetau

**Nukufetau** er en atoll og et av de ni distriktene på Tuvalu. Den har et areal på 2,99 km² og 586 innbyggere (2002). Den befinner seg 86 km nordøst for Funafuti og 57 km sørvest for Vaitupu. Atollens største holme er Motulalo. På de østlige homene er det sjøfuglkolonier.

## Landsbyer
På Savave, sørvest på atollen, ligger atollens eneste landsby, som også heter Savave. Den er delt inn i to områder (innbyggertall fra 2002 i parentes):
*Maneapa (250)
*Aulotu (336)

## Holmer
Nukufetau består av 33 holmer med en lagune i midten. De største holmene er de følgende:
* Faiava Lasi
* Fale
* Funaota
* Kongo Loto Lafanga
* Lafanga
* Matanukulaelae
* Motufetau
* Motulalo
* Motuloa (nord for Nukufetau)
* Motuloa (sør for Nukufetau)
* Motumua
* Niualuka
* Niuatui
* Oua
* Sakalua
* Savave
* Teafatule
* Teafuaniua
* Teafuanonu
* Teafuone
* Temotuloto

## Referanser


## Eksterne lenker
* Kart over Nukufetau
Kommunetorget.no

**Kommunetorget** er en interaktiv nettjeneste for iverksetting og planlegging av folkehelse- og rusarbeid i kommunene. 
Gjennom eksempler, fagstoff, kronikker og visuelle veiledere er kommunetorget.no en veiledningstjeneste for kommunene. Nettstedet ble lansert i 2007 og er initiert av Helsedirektoratet. Kommunetorget.no utvikles og drives av Kompetansesenter Rus, Nord-Norge (KoRus-Nord) som har drifts- og redaksjonsansvar for nettjenesten. Redaksjonen består medlemmer med ulik faglig bakgrunn.

Nettjenesten drives i samarbeid med et fagmiljø som blant annet sitter i Fagpanelet. Forfattere og fagfolk bidrar med blant annet kronikker, artikler, og rapporter.

Målgruppen er fagfolk i kommunene, ledelsesnivået i kommunene, politikere og brukere av kommunale tjenester.

## Historikk
Kommunetorget.no ble lansert i 2007 på initiativ fra Helsedirektoratet. I utgangspunktet hadde nettstedet som mål å bidra til bedre planlegging og iverksetting av kommunalt rusarbeid. I 2012 fikk KoRus-Nord et utvidet oppdrag som også skulle innbefatte planlegging av folkehelse i kommunene. 
KoRus-Nord har også ansvar for å utvikle og drifte nettstedet www.forebygging.no. 

## Eksterne lenker
* 
* Forebyggning.no
Beijing danseakademi

**Beijing danseakademi** (forenklet kinesisk: 北京舞蹈学院, tradisjonell kinesisk: 北京舞蹈學院, pinyin: *Běijīng Wǔdǎo Xuéyuàn*), også kjent som Beijing danseinstitutt, er den eneste institusjon for høyere utdannelse i dans i Folkerepublikken Kina.

Skolen ble grunnlagt 6. september 1954 og ligger i bydistriktet Haidian i Beijing. Den har nesten 500 lærere og stab og rundt 2000 studenter. 
## Referanser


## Eksterne lenker
*
Hopen (Vågan)

**Hopen** er en fjordarm av Vestfjorden på sørøstsiden av  Austvågøya i Vågan kommune i Lofoten som strekker seg 3,6&nbsp;kilometer i nordlig retning fra innløpet mellom Storøya i vest og Hopsodden i øst. Den indre 1,1&nbsp;kilometer av fjorden, mellom Kalleveien og E10, heter Hopspollen og har kun forbindelse ut gjennom et rør under veien.

Kommunal vei langs østsiden til grenden Hopen og langs vestsiden til Kalle hvor det blant annet er en campingplass.

## Fotnoter



## Referanser
Kain Tapper

**Kain Tapper** (født 6. juni 1930 i Saarijärvi, død 17. august 2004 i Helsingfors) var en finsk billedhugger, som beskrives som en nøkkelperson i finsk modernistisk kunst.

Han var utdannet ved Finlands konstakademi 1955, ble senere professor samme sted.

Hans altertavle «Golgatas klippe» til Orivesi kirke (1961) er et relieff i bjørk, og var det første abstrakte skulpturverk i en finsk kirke. Han har også laget en realistisk portrettstatue av Jean Sibelius (1963), laget den nonfigurative «Gråtende stein» i hjembygda til minne om kunstneren Tarmo Mann, og utformet plassen foran operaen i Helsingfors. Han er særlig kjent for sine massive bautasteiner i stein og tre. Tappers 70 m lange «Tidens strøm» (2000) i cortenstål står på torget i Åbo.

Han mottok Prins Eugen-medaljen i 1967 og flere andre utmerkelser. Han er unnkjøpt av Göteborgs Konstmuseum, Ateneum og Museet for samtidskunst. Brødrene Marko og Harri er kjente forfattere, og brødrenes barndomshjem i Saarijärvi er bevart som museum.

Han har bidratt til Skulpturlandskap Nordland med installasjonen «En ny samtale» i Vega kommune. I Norge har han ellers stilt ut i Galleri Chrstian Dam, Oslo (2002), Kunstnernes Hus, Henie-Onstad Kunstsenter (1996) og på Norsk Skogbruksmuseum.

## Referanser


## Eksterne lenker

*
Norea Mediemisjon

**Norea Mediemisjon** er en misjonsorganisasjon eid av Norsk Luthersk Misjonssamband (NLM). Den ble startet i 1956, under navnet Norea Radio. Norea Mediemisjon bruker radio, TV, internett og mobiltelefon til å formidle evangeliet og kristne verdier og er involvert i mediearbeid på over 35 språk. Egne produksjoner sendes på lokalradioer over hele Norge og på organisasjonens nettradio.

Hovedkontoret ligger i Kristiansand.

## Referanser


## Eksterne lenker
* 
*
Polaråret 1923

## Ekspedisjoner

### Arktis
*Maud-ekspedisjonen 1918–25 der Roald Amundsen førte «Maud» gjennom Nordøstpassasjen.
*Den femte Thule-ekspedisjonen 1921–24 der Knud Rasmussen krysset Nordvestpassasjen fra Qaanaaq til Nome.
*Jubilæumsekspeditionen 1921–23 under ledelse av Lauge Koch utforsker Nord-Grønland.

### Antarktis
*I den antarktiske hvalfangstsesongen 1922–23 opererer seks landstasjoner, 14 hvalkokerier og 60 hvalbåter. Fangsten var 9&nbsp;910 hval.
*I den antarktiske hvalfangstsesongen 1923–24 opererer sju landstasjoner, 13 hvalkokerier og 66 hvalbåter. Fangsten var 7&nbsp;271 hval.

## Begivenheter og etableringer
*30. juli – Ross Dependency etableres.

## Oppdagelser og vitenskapelige resultater
*

## Fødsler
*

## Dødsfall
*5. april – Nils Ekholm, svensk meteorolog og polarforsker.
*3. mai – Carl Ryder, dansk marineoffiser og polarutforsker.
* Edward W. Nelson, britisk biolog og polarforsker.

## Referanser


## Litteratur
*
*
Adobha-N'us

**Adobha** (**Adobha-N'us**, **Adobha Nues**) er et lokal-administrativt område (kommune) i distriktet Adobha, nord i Eritrea. Lokalområdet har en grunnskole og en annen skole på juniornivå, foruten et helsesenter og ambulanse. 

Etter årtusenskiftet har det skjedd en konsolidering av landsbyene i området for å gjøre det lettere å nå innbyggerne med offentlige tjenester.

Stedet er kjent for Adobha-konferansen i 1969 under Den eritreiske selvstendighetskrigen, holdt før Den eritreiske frigjøringsfronten ble splittet.

## Referanser
Vaiaku

**Vaiaku** er en landsby på sørkysten av holmen Fongafale på atollen Funafuti, som er Tuvalus hovedstad. Alle landets administrative bygninger ligger i Vaiaku. Det samme gjør landets eneste hotell, Vaiaku Lagi Hotel. Landsbyen er imidlertid bare den femte største på Funafuti. I 2002 hadde Vaiaku et innbyggertall på 516.

## Referanser
Tanrake

**Tanrake** er en landsby sørvest på atollen Nui på Tuvalu. Den befinner seg vest på holmen Fenua Tapu. Tanrake hadde et beregna innbyggertall på 352 i 2012.

## Referanser
Cortenstål

**Cortenstål** er en type stål som særlig anvendes til varmeelementer og i ovner. Stålet er temperaturbestanding, og ruster i mindre grad enn annet stål. I tillegg til varme områder brukes materialet til fasader, landskapsarkitektur og kunstverk.

I motsetning til støpejern – som også er anvendelig ved ildsteder, kan cortenstål leveres i tynne plater og kan sveises og formes.

Materialet er forhåndsrustet, og får raskt et ytre rustlag, men gjennomrustes vesentlig tregere. Grunnen er at rustlaget beskytter det underliggende stålet mot oksygenet. Kortenstålets egenskaper er et resultat av legering med flere metaller, og det finnes flere legeringer som går under navnet cortenstål. Legeringene er patentert av United States Steel Corporation.

De mekaniske egenskapene til stålet avhenger av nøyaktig hvilke legering det er snakk om, og hvor tykt materialet er.

## Referanser


## Eksterne lenker
* 
* cortenstål i Den store danske
Howl

**Howl** kan sikte til:

## Filmer
*''Howl'' (film), en 2010 spillefilm av Rob Epstein og Jeffrey Friedman
**[[The Howl]]*, en italiensk film fra 1970

## Litteratur
**[[Howl (dikt)]]*, 1956 dikt av Allen Ginsberg
*Wizard Howl, en fiktiv figur i 1986 romanen *Howl's Moving Castle* av Diana Wynne Jones

## Music
*''Howl'' (Beware of Darkness EP), 2012
*Howl (band), norsk rockeband
*Howl (amerikansk band), amerikansk metallband
*Howl, tidligere navn på det australske punkbandet Hunting Grounds
*''Howl'' (album), 2005 album av bandet Black Rebel Motorcycle Club
*''Howl'' (Howl EP), en 2008 EP av det amerikanske metallbandet Howl
*«Howl» (sang), en sang av Beware of Darkness
*"Howl", 2009 sang av Florence and the Machine fra albumet *[[Lungs (album)|Lungs]]*
*"Howl", et spor fra The Gaslight Anthems 2012 album, *[[Handwritten (album)|Handwritten]]*

## Andre bruksområder
**Howl*, tidsskrift til Hunt Saboteurs Association i Storbritannia
Rekkefirer

**Rekkefirer** er en forbrenningsmotor med alle fire sylindrene montert i ei rett linje langs veivhuset. Sylindrene kan være plassert vertikalt eller hellende, og alle stemplene driver en felles veivaksel. Rekkefireren er den mest vanlig brukte motoren i moderne personbiler.

I tabeller og lignende blir rekkefirer på norsk ofte forkortet til **R4**, og på engelsk til **I4** ( for *inline-four*), alternativt *L4* (for *longitudinal-four*) for å unngå forveksling mellom tallet 1 og bokstaven I).

Vanligvis er veivakselen på en firetakts rekkefirer anordnet slik at de to ytterste og de to innerste sylindrene danner "par" som veksler på arbeidstaktene. Dette resulterer alltid i en tenningsrekkefølge på 1-3-4-2. Selv om noen motorer er oppgitt til 1-2-4-3 er dette i prinsippet det samme, man har bare startet syklusen fra den andre enden av motoren. Årsaken til dette er at sylinderen som betegnes "nr. 1" som oftest alltid er den som er lengst fra svinghjul/kraftuttakssenden av motoren. Man får dermed to forskjellige rekkefølger som i prinsippet er like alt etter hvor "sylinder 1" plasseres.

## Se også
*Rekkemotor
Flughafen Berlin Brandenburg stasjon

**Flughafen Berlin Brandenburg stasjon** er en underjordisk jernbanestasjon i Schönefeld i delstaten Brandenburg i Tyskland. Den ligger under terminalbygningen til Berlin Brandenburg lufthavn langs en nybygd strekning som forbinder denne med resten av jernbanenettet. Stasjonen åpnet 31. oktober 2020.

Stasjonen betjenes av regionaltog og S-Bahn, og siden 2019 av fjerntogstrekningen Rostock–Dresden. Blant annet ble det opprettet en ny linje som forbinder lufhavnen med Berlin Hauptbahnhof med en reisetid på 29 minutter. I 2021 blir det også bygget en ny strekning mellom Dresdner Bahn (ved Blankenfelde) og Belin, samt en tilsving fra Berliner Außenring, slik at reisetiden kan reduseres til 20 minutter.

Før terminalen åpnet ble det kjørt et S-Bahntog to ganger hver natt for å sirkulere luften inne i tunnelen. Dette toget hadde destinasjon BER foran på informasjonsskiltet. 

## Referanser


## Eksterne lenker
*
Harpendyreus

***Harpendyreus*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Små blåvinger (vingespenn 17-24 millimeter) med avrundede vinger uten stjert bakerst. Hannens overside er klart blå til rødfiolett, gjerne med en liten, svart flekk ved bakvingens bakhjørne. Undersiden er rødbrun med litt mørkere tverrbånd, men uten svarte flekker.

## Levevis
Artene finnes langs elver og bekker i høytliggende skoger. Larvene lever på ulike lave urter, blant annet marikåper, mynter og salvier.

## Utbredelse
Slekten er utbredt i Afrika sør for Sahara, mest i de østlige og sørlige delene.

## Systematisk inndeling

* sommerfugler (Lepidoptera)
** gruppen / overfamilien **[[dagsommerfugler]]** (Papilionoidea)
*** familien **[[glansvinger]]** (Lycaenidae) 
**** delgruppen **[[Lycaeninae]]** (i vid forstand)
***** **blåvinger** (Polyommatinae) 
****** stammen Polyommatini (i snever forstand) 
******* slekten *Harpendyreus* Heim, 1909
******** *[[Harpendyreus aequatorialis]]* (Sharpe, 1892)
******** *[[Harpendyreus argenteostriata]]* Stempffer, 1961
******** *[[Harpendyreus berger]]* Stempffer, 1976
******** *[[Harpendyreus boma]]* (Bethune-Baker, 1926)
******** *[[Harpendyreus hazelae]]* Stempffer, 1973
******** *[[Harpendyreus juno]]* (Butler, 1897)
******** *[[Harpendyreus kisaba]]* (Joicey & Talbot, 1921)
******** *[[Harpendyreus major]]* (Joicey & Talbot, 1924)
******** *[[Harpendyreus marlieri]]* Stempffer, 1961
******** *[[Harpendyreus marungensis]]* (Joicey & Talbot, 1924)
******** *[[Harpendyreus meruana]]* (Aurivillius, 1910)
******** *[[Harpendyreus noquasa]]* (Trimen & Bowker, 1887)
******** *[[Harpendyreus notoba]]* (Trimen, 1868)
******** *[[Harpendyreus reginaldi]]* Heron, 1909
******** *[[Harpendyreus tsomo]]* (Trimen, 1868)

## Eksterne lenker
* 
* Brower, Andrew V. Z. 2007. [''Harpendyreus'' i The Tree of Life Web Project, http://tolweb.org/ http://tolweb.org 
* www.funet.fi – ''Harpendyreus''
* Bilder av typeeksemplarer av noen av artene
Tongeia

***Tongeia*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Små, stort sett brune blåvinger. Disse artene har knapt merkbar blå farge på oversiden bortsett fra noen små, blå flekker langs ytterkanten. Bakvingene er med eller uten en stjert ved bakhjørnet. Undersiden er lysgrå, med svarte flekker eller tverrbånd.

## Levevis
*Tongeia fischeri* har larver som lever på planter i bergknappfamilien. De andre artene (mange av dem ganske nybeskrevne) har ganske dårlig kjent biologi.

## Utbredelse
Slekten er utbredt i Asia.
Bortsett fra den vidt utbredte *[[Tongeia fischeri]]*, som finnes fra Sørøst-Europa til Stillehavet, er alle artene utbredt i den østlige delen av Asia.

## Systematisk inndeling
Disse artene blir ofte regnet til slekten *[[Cupido (blåvinger)|Cupido]]*.

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* slekten ***Tongeia*** Tutt, 1908
******** *[[Tongeia amplifascia]]* Huang, 2001
******** *[[Tongeia arcana]]* (Leech, 1890)
******** *[[Tongeia bella]]* Huang, 2001
******** *[[Tongeia confusa]]* Huang, 2003
******** *[[Tongeia davidi]]* (Poujade, 1884)
******** *[[Tongeia filicaudis]]* (Pryer, 1877)
******** *[[Tongeia fischeri]]* (Eversmann, 1843)
******** *[[Tongeia hainani]]* (Bethune-Baker, 1914)
******** *[[Tongeia ion]]* (Leech, 1891)
******** *[[Tongeia kala]]* (de Nicéville, 1890)
******** *[[Tongeia menpae]]* Huang, 1998
******** *[[Tongeia pseudozuthus]]* Huang, 2001
******** *[[Tongeia zuthus]]* (Leech, 1893)

## Eksterne lenker
* 
* Brower, Andrew V. Z. 2007. [''Tongeia'' i The Tree of Life Web Project, http://tolweb.org/ http://tolweb.org 
* www.funet.fi – ''Tongeia''
* Bilde av ''Tongeia fischeri''
* Bilde av ''Tongeia hainani''
* Bilde av ''Tongeia ion''
Lichterfelde Ost stasjon

**Lichterfelde Ost stasjon** er en regional- og S-Bahnstasjon i strøket Lichterfelde i  Steglitz-Zehlendorf i Berlin.
Estadio Alfonso Lastras

**Estadio Alfonso Lastras** er et stadion i byen San Luis Potosí i Mexico. Det er ikke ferdigygd, men har vært i bruk siden 1999. For tida har det en tilskuerkapasitet på rundt 30&nbsp;000. Det er oppkalt etter Alfonso Lastras Ramírez, som var en av grunnleggerne av en av de første fotballklubbene i byen. Stadionet er hjemmebanen til blant annet fotballaget San Luis FC.
Marmorveien (Gjøvik)

**Marmorveien** (2–32, 3–23) er en gate på Kopperud i Gjøvik. Hvis du kjører opp kan du kjøre inn til Bergkrystallen og Glimmerveien. På toppen ligger Seljelia.

## Referanser
Paul Schmidt (fransk offiser)

**Paul Schmidt** (født 22. september 1917 i Bayon i Meurthe-et-Moselle, død 30. juli 1983 i Port-Blanc i Côtes-d'Armor) var en fransk  offiser under andre verdenskrig. Han kjempet blant annet i slaget om Narvik, ble tildelt det norske Krigskorset og utnevnt til medlem av den franske Frigjøringsordenen.

## Krigsinnsats
Schmidt meldte seg som frivillig til militærtjeneste i 1937 og tok befalsutdannelse.

Ved utbruddet av andre verdenskrig i september 1939 tjenestegjorde han som sersjant i alpejegeravdelingen 6e Bataillon de chasseurs alpins. Etter Tysklands angrep på Norge i 1940 ble avdelingen sendt nordover med det franske ekspedisjonskorpset og satt inn ved Narvik. Avdelingen hans var ledet av André Lalande. Schmidt utmerket seg i strid og for innsatsen 1. juni ble han anført på dagsordren.

Etter slaget om Narvik ble Schmidt, sammen med de franske styrkene, trukket tilbake til Bretagne, men etter noen dager tok han seg videre til Storbritannia for å melde seg for De frie franske styrker under Charles de Gaulles ledelse. Mot slutten av 1940 ble han tilknyttet De frie franskes etterretnings- og spesialoppdragskontor og han fikk oppdrag i Frankrike. Han fikk utdannelse som fallskjermsoldat for spesialoppdrag.

I juni 1942 ble han sluppet ut i fallskjerm over Montluçon for å organisere forsyninger til motstandsbevegelsen. Han bedrev opplæring og deltok i sabotasjeaksjoner. Jean Moulin utnevnt i november 1942 Schmidt til ansvarlig for Service des opérations aériennes et maritimes i distriktene Limoges og R6 Clermont-Ferrand. I mars 1943 kom han til Paris, der han ble sjef for Bureau des opérations aériennes. På grunn av sikkerhetssituasjonen ble han i september 1943 tvunget til å ta seg tilbake til Storbritannia. Etter et års tid vendte han i oktober 1944 igjen tilbake til Frankrike tjenestegjørende i etterretningsorganisasjonen Direction générale des études et recherches (DGER).

Schmidt ble i 1943 forfremmet til løytnant og ble i 1945 kaptein.

## Sivilt virke
Schmidt gikk ut av tjenesten i februar 1946. I det sivile arbeidet han som næringslivsleder. Han var blant annet direktør i Simca.

## Utmerkelser
Schmidt mottok en rekke utmerkelser. Han var medlem av Frigjøringsordenen og var offiser av Æreslegionen. Schmidt mottok Croix de guerre 1939–1945 fire ganger og ble tildelt Motstandsmedaljen med rosett. Av norske myndigheter ble han, i tillegg til Krigskorset, også hedret med utnevnelse til ridder av 1. klasse av St. Olavs Orden. Schmidt var offiser av Order of the British Empire og av den belgiske Leopoldsordenen, og mottok også det belgiske Croix de Guerre.

## Referanser
Estadio TSM Corona

**Estadio TSM Corona** er et stadion i Torreón i den meksianske delstaten Coahuila. Det åpna 11. november 2009, og erstatta da det gamle Estadio Corona. Det hadde en prislapp på rundt 100 millioner USD. Det nye stadionet har en kapasitet på rundt 30&nbsp;000 tilskuere. Det er hjemmebanen til fotballaget Santos Laguna.

Stadionet befinner seg i idrettskomplekset Territorio Santos Modelo, derav forkortelsen TSM i navnet. Den andre delen av navnet kommer av ølmerket Corona, som produseres av stadionets eier, bryggeriet Grupo Modelo.

## Referanser


## Eksterne lenker
* 
* Terrotorio Santos Modelos offisielle nettsted
Estadio Caliente

**Estadio Caliente** er et stadion i Tijuana i den meksikanske delstaten Baja California. Det brukes hovedsakelig til fotball, og er hjemmebanen til Club Tijuana. Banedekket er kunstgress. Stadionet ble åpna 11. november 2007. Det har en tilskuerkapasitet på rundt 21&nbsp;000, men det er planlagt at det skal bygges ut til å ta 33&nbsp;333 tilskuere.

## Referanser


## Eksterne lenker
* 
* Estadio Caliente på Club Tijuanas offisielle nettsted]
Liselotte Landbeck

**Elisabeth Charlotte Valérie Maria Luise Margarete «Liselotte» Landbeck** (født 13. januar 1916 i Wien, i Østerrike-Ungarn, død 15. februar 2013 i Quintal i Haute-Savoie, Frankrike) var en skøyteløper som konkurrerte for Østerrike og kunstløper hvor hun konkurrerte for Østerrike først og senere under OL i 1936 for Belgia.

## Personlige rekorder i hurtigløp

## Meritter
### Verdensrekorder
Liste over verdensrekordnoteringer gjort av Liselotte Landbeck.

## Referanser


## Eksterne lenker
* 
*  Wiener Eislauf-Verein – Offisielle hjemmeside.
Wannsee stasjon

**Wannsee stasjon** er en jernbanestasjon i strøket Wannsee i Steglitz-Zehlendorf i Berlin. Den betjener fjern-, regional- og S-Bahntrafikk.

Frem til 2022 hadde den også en terminal for biltog til Italia og Frankrike, denne ble betjent i sommersesongen juni – oktober.
Brasília-Juscelino Kubitschek internasjonale lufthavn

**Juscelino Kubitschek internasjonale lufthavn** (IATA: **BSB**, ICAO: **SBBR**) (portugisisk: *Aeroporto Internacional de Brasília — Presidente Juscelino Kubitschek*) er en flyplass som betjener Brasília i Brasil. Flyplassen er oppkalt etter Juscelino Kubitschek (1902–1976), Brasils 21. president.

## Eksterne lenker
*
Den svarte serie

**Den svarte serie** er en serie kriminalromaner heftet i paperback-format, som ble gitt ut av Gyldendal forlag opp gjennom 1970- tallet og 1980-tallet. Profilen på bøkene i serien var kvalitet og lav pris. Den svarte series slagord var «Kriminal for den kresne». Det ble utgitt til sammen 272 – kriminalromaner, thrillere, spionromaner og grøssere – av forfattere fra mange land i Den svarte serie. Seriens logo var et oppsperret øye. Bøkene i serien var dessuten kjennetegnet av særegent design. Omslagene var svarte og prydet med fotografiske motiv. På baksiden var det viet plass til både presentasjon av forfatteren, forfatterens portrett og baksidetekst om bokas innhold. 

Den svarte series forbilde var Serie Noir utgitt av det franske forlaget Gallimard. Den første boken i Den svarte Serie, Likferd i Berlin skrevet av Len Deighton, ble utgitt i 1967. Den svarte serie fikk snart ry som samlebegrep for kriminalromaner av høy kvalitet.  Bøkene i Den svarte serie oppnådde også høye salgstall. Flere norske forfattere fikk god drahjelp med sine forfatterskap ved hjelp av Den svarte serie, for eksempel Gunnar Staalesen og  Jon Michelet. 

Noen år etter at serien gikk inn, ble den forsøkt relansert på 1990-tallet. Disse bøkene var valgt ut av forfatteren Gunnar Staalesen og bøkene hadde noe annerledes design enn originalserien. Logoen, det oppsperrede øyet var i behold. Men fotografiet på omslaget var erstattet med en illustrasjon. Det ble i denne nye serien både gitt ut titler fra originalserien, som for eksempel Jernvognen av Stein Riverton og noen nyere romaner, for eksempel Dødens investeringer av Kjell Ola Dahl.

## Bøker i Den svarte serie
Xinmi kullkraftverk

** Xinmi kullkraftverk** er et kullkraftverk ved Zhengzhou i provinsen Henan i det nordlige Kina. Det har en installert produksjonskapasitet på 600 MW fordelt på to like store blokker. Anlegget ble bygd ut fram til 2009, og er (2012) under ytterligere utvidelse med 2 x 1&nbsp;000 MW enheter. Totaleffekten kommer med dette opp i 2&nbsp;600 MW.

## Se også
*Liste over verdens største kullkraftverk
Luyang kullkraftverk

:*Må ikke forveksles med [[Luoyang kullkraftverk]] i samme provins.*
** Luyang kullkraftverk** er et kullkraftverk under bygging i provinsen Henan i det nordlige Kina. Det får en installert produksjonskapasitet på 2&nbsp;000 MW fordelt på to like store blokker.

## Se også
*Liste over verdens største kullkraftverk
Dorothy Cross

**Dorothy Cross** (født 1956 i Cork) er en irsk kunstner, som har arbeidet både med skulptur, fotografi, video og installasjonskunst. Hun bor i Connemara.

 
Hun er utdannet fra Crawford Municipal School of Art (1973–74), Leicester Polytechnic (1974–77) og San Francisco Art Institute (1980–82).

Hun fikk sitt gjennombrudd med installasjonene «Ebb» i Douglas Hyde Gallery, Dublin (1988) og «Powerhouse» i Philadelphia, London og Dublin (1991). Begge installasjonene besto delvis av objets trouvé fra hennes egen slekt. På 1990-tallet begynte hun å lage skulpturer med kuskinn, spener og slangeskinn. Et karakteristisk eksempel er «Virgin Shroud» (1993), som er innkjøpt av Tate Modern: Et kuskinn en drapert over en dukke på en slik måte at spenene utgjør en krone. Verktittelen antyder at skinnet dekker over en statue av den hellige jomfru. Skinnet er påmontert deler av en silkebrudekjole som har tilhørt kunstnerens bestemor. En annen kjent installasjon er «Ghost Ship» (1998), det selvlysende fyrskipet i Dún Laoghaires havn. Hun har også laget andre installasjoner med dyr og biologisk materiale, som «Shark Lady in a Ball Dress» (1998) og «Come into the garden Maude» med bilder av maneter. Hun har også regissert operaoppsetninger.

Hun representerte Irland på Veneziabiennalen i 1993 og hadde en større retrospektiv utstilling på Irish Museum of Modern Art i 2005.

Hun har bidratt til Skulpturlandskap Nordland med installasjonen «Hai-Ku-Badekar» i Sømna.

## Referanser
Paul Schmidt

**Paul Schmidt** er navnet til flere personer:

*Paul Schmidt, frankisk bergmester i saksiske Schneeberg frem til 1522 og senere embetsmann hos kurfyrst Johan Friederich av Sachsen; ansvarlig for at Hans Glaser ble sendt til Norge for å starte bergverksdrift for Christian III.
*Paul Schmidt (oppfinner) (1898&ndash;1976), tysk oppfinner
*Paul-Otto Schmidt (1899–1970), tysk tolk og oversetter; sjefstolk for Adolf Hitler.
*Paul Schmidt (fransk offiser) (1917–1983), fransk offiser og mottaker av det norske Krigskorset.
*Paul Schmidt (friidrettsutøver) (f. 1931), tysk friidrettsutøver som deltok på 800 m i OL i 1956 og 1960.
Delirion

**Delirion** er et power metal-band fra Alicante i Spania. Bandet ble startet i 2003 og har gitt ut én demo (2005) og to album.

## Medlemmer
### Nåværende
* Sergio Sáez – gitar
* Ana de Miguel – keyboard
* Germán Carbonell – trommer
* Cristopher Ripoll – vokal
* Paco M. Castillo – bass

### Tidligere
* Rafa Carmona – bass
* Román Planelles- trommer
* Rubén Picazo – vokal

## Diskografi
### Demoer
* Demo 2005 (2005)

### Album
* Silent Symphony (2009, Spiritual Beast)
* Lotus (2010, Spiritual Beast/2012, Limb Music)

## Eksterne lenker
*
Venus Genetrix’ tempel

**Tempelet til Venus Genetrix** er et romersk tempel i Cæsars forum i Roma som i dag er i ruiner. Det er dedikert til romerske *[[Venus (gudinne)|Venus Genetrix]]*, gudinne for moderskap og familie. Det ble dedikert til gudinnen i år 46 f.Kr. av Julius Cæsar.

## Beskrivelse
Tempelet ble bygget av solid marmor med åtte søyler (*[[Portiko|octostyle]]*) på fasade på et hevet podium som stiger ved to mindre sideveis trapper. Tempelets skatter (nå forsvunnet for lenge siden) besto av en kultstatue av Venus foruten også statuer av Cæsar og av egyptiske Kleopatra; tallrike kunstverker, inkludert greske malerier; seks samlinger med graverte edelsteiner og en brystpalte dekorert med perler romersk Britannia.

## Historie
Cæsar hadde først planlagt å bygge tempelet for *[[Venus (gudinne)|Venus Victrix]]*, men slaget ved Pharsalus i 48 f.Kr. utsatte byggingen. Han besluttet å dedikere sin eget tempel Venus Genetrix som mor av Aineias, betraktet som stamfar til *[[gens]]* Julia som Cæsar selv tilhørte. 

Tempelet ble bygget i 46 f.Kr. i byen Roma i det nye Forum til Cæsar. Det ble plassert ved enden av en lang inngjerding av forumet, en praksis som var lånt av romerne fra etruskerne og som senere ble et fast arkitektonisk trekk over hele Romerriket.

Området ble ødelagt av brann så tidlig som 80 e.Kr. Senere ble tempelet gjenoppbygget av keiser Domitian og restaurert av Trajan i 113 e.Kr.. De tre søylene som i dag er synlig er fra denne senere rekonstruksjonen.

## Litteratur
* Nagle; D. Brendan (2005): *The Roman World: Sources and Interpretation*. Pearson Education. ISBN 0-13-110083-1.

## Eksterne lenker
* 
* «Temple of Venus Genetrix», *Forum of Julius*
* «The Temple of Venus Genetrix» , *Musei in Comune*, viser også en grafisk presentasjon av tempelet